ทิพยฯลุยเค้กตลาดรถยนต์เน้นลูกค้าเสี่ยงต่ำ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ทิพยประกันภัยปรับนโยบาย หันทำตลาดประกันรถยนต์อีกรอบ หลังลดพอร์ตช่วง 2 ปี
นายมารุต สิมะเสถียร กรรมการผู้จัดการใหญ่ บริษัท ทิพยประกันภัย เปิดเผยว่า บริษัทมีแผนที่จะขยายตลาดประกันภัยรถยนต์อีกครั้ง หลังจากชะลอการทำตลาดเป็นเวลา 2 ปี เพื่อปรับปรุงฐานลูกค้าและระบบการพิจารณารับประกันภัยใหม่จนทำให้ค่าสินไหมทดแทนลดลงเหลือ 50% ในปัจจุบัน จากเดิม 70% โดยตัดงานที่มีความเสี่ยงสูงออกไปจนอยู่ในระดับที่น่าพอใจ ทำให้เบี้ยประกันภัยรถยนต์ลดลงเหลือ 15% ของเบี้ยรับรวม จากเดิม 20%
ทั้งนี้ จะทำการขยายตลาดเพื่อให้เบี้ยประกันภัยรถยนต์มีสัดส่วนที่ 20% เท่าเดิม แต่จะคัดเลือกฐานลูกค้าที่เป็นรถครอบครัวและคนทำงานที่ขับรถไปกลับ โดยมุ่งเน้นไปที่กลุ่มลูกค้าข้าราชการและพนักงานบริษัท เพราะมีความเสี่ยงต่ำ ซึ่งเริ่มทำตลาดได้ประมาณ 1 เดือนแล้ว
สำหรับลูกค้ากลุ่มข้าราชการ จะจัดทีมการตลาดลงให้ครบในทุกจังหวัด เพื่อเข้าถึงลูกค้ากลุ่มเป้าหมาย ส่วนลูกค้าทั่วไปจะทำการตลาดผ่านบริษัทนายหน้าประกันภัย หรือโบรกเกอร์ และตัวแทน รวมทั้งช่องทางการขายอื่นๆ เพื่อเพิ่มฐานลูกค้าประกันภัยรถประเภท 2 พิเศษ และประเภท 3 พิเศษมากขึ้น จากปัจจุบันอยู่ที่ระดับ 15% เมื่อเทียบกับเมื่อ 2 ปีก่อนอยู่ที่ 12% ที่เหลือจะเป็นประกันภัยรถประเภท 1 ทำให้ค่าสินไหมทดแทนสูง 
แต่ปัจจุบันเบี้ยประกันภัยรถประเภท 1 ลดลงเหลือ 85% โดยหลังจากทำตลาดประกันภัยรถยนต์อย่างจริงจังอีกครั้ง ต้องการที่จะรักษาระดับค่าสินไหมทดแทนให้อยู่ระหว่าง 6070% เพื่อให้มีกำไรจากการรับประกัน
นายมารุต กล่าวว่า กรณีประกันภัยเบ็ดเตล็ด จะมีการออกกรมธรรม์ที่ต่อยอดกับประกันภัยรถยนต์ แต่ยังไม่สามารถเปิดเผยรายละเอียดได้ เพราะอยู่ระหว่างรอการอนุมัติจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ถือเป็นความคุ้มครองใหม่ที่ขายพ่วงประกันภัยรถยนต์ เบี้ยประกัน 1,0002,000 บาทต่อปี ให้ความคุ้มครองทั้งอุบัติเหตุ สุขภาพ ชดเชยรายได้ คาดว่าดึงลูกค้าได้เดือนละ 3,0004,000 ราย
สำหรับ 5 เดือนแรก คปภ.รายงานว่า บริษัททิพยประกันภัย มีเบี้ยรับรวม 3,178.52 ล้านบาท เพิ่มขึ้น 7.88% เมื่อเทียบกับงวดเดียวกันของปี 2552 ขณะที่นายมารุต เปิดเผยว่า เบี้ยรับรวม 6 เดือนมีประมาณ 4,0005,000 ล้านบาท เติบโตดีขึ้นเมื่อเทียบกับงวดเดียวกันของปีที่ผ่านมา ทำให้งวด 6 เดือนแรกของปีนี้มีกำไรเพิ่มขึ้นกว่า 100 ล้านบาท